A "Félig üres" sorozat második évadának cameoszerepében önmagát alakította, majd a hetedik évadban újra feltűnt a "Seinfeld" három másik főszereplőjének oldalán. Az ABC "A dinoszauruszok" szitkomjában több karakternek kölcsönözte a hangját. A színpadi és filmes sikerei ellenére Jason Alexander nem tudott a televízióban olyan sikereket elérni, mint a "Seinfeld"del. Így a 2001-ben jelentős hírveréssel induló ABC-szitkomot, a "Bob Patterson"t öt rész után leállították. Alexander ezt részben a szeptember 11-ei terrortámadások utáni országos közhangulattal is magyarázta.